Arne Mikk - Vikipeedia, vaba entsüklopeedia

# Arne Mikk

### Allikas: Vikipeedia

Arne Mikk (sündinud 18. aprillil 1934 Viljandis) on eesti lavastaja ja teatritegelane.

Aastal 1952 lõpetas ta Viljandi II Keskkooli ning alustas lauluõpinguid Tallinna Muusikakoolis professor Aleksander Arderi klassis.

Aastatel 1956–1961 õppis ta Tallinna Riiklikus Konservatooriumis.

Ajavahemikel 1952–1955 ning 1961–1963 laulis Mikk Rahvusooper Estonia ooperikooris.

Aastatel 1963–1966 oli ta teatri muusika- ja kirjandusala juhataja ning aastatel 1966–1970 lavastaja assistent. Sel perioodil esines ta mitmetes soolorollides, sealhulgas Mozarti "Võluflöödis", Puccini "Boheemis" ja teistes.

Arne Mikk stažeeris lavastajana 1972. aastal Berliini Komische Operis W. Felsensteini ning aastatel 1974–1975 Moskvas Suures Teatris Boriss Pokrovski käe all.

Aastal 1970 sai Mikust Estonia Rahvusooperi ooperilavastaja, 1977. aastal peanäitejuhi kohusetäitja ning aastatel 1978–1995 tegutses ta peanäitejuhina.

2002. aasta sügishooajast sai temast "Estonia" loominguline juht.

Õppejõuna asus 1976. aastal tööle Eesti Muusikaakadeemiasse ning töötab seal praegu dotsendi ametikohal.

Külalisena on ta lavastanud Moskvas Suures Teatris ja Kammerooperis, Buenos Airese Teatro Colón'is, Schwerinis, Krasnojarski]s, Tamperes, Lahtis, Helsingis ning Turus.

## [redigeeri] Lavastused

Verdi Attila, Luisa Miller, Traviata, Nabucco, Macbeth ja Ernani;

Mussorgski Boriss Godunov ja Boito Mefistofeles;

Tubina Reigi õpetaja ja Barbara von Tisenhusen;

Puccini Boheem ja Händeli Alcina;

Wagneri Lendav hollandlane;

Shostakovitshi Katerina Izmailova;

Britteni Me teeme ooperit ja Väike korstnapühkija;

Donizetti Rügemendi tütar ja Lucia di Lammermoor.

Välja otsitud andmebaasist "http://et.wikipedia.org../../../a/r/n/Arne_Mikk_fa2b.html"

Kategooriad: Eesti inimesed | Eesti lavastajad | Sündinud 1934

##### Views

- Artikkel
- Arutelu
- Viimane redaktsioon

##### Otsi